EL Επίσημη Εφημερίδα της Ευρωπαϊκής Ένωσης C 309/31

Ανακοίνωση της γαλλικής κυβέρνησης σύμφωνα με την οδηγία 94/22/ΕΚ του Ευρωπαϊκού Κοινοβουλίου και του Συμβουλίου για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων (1)

(Γνώμες σχετικά με τις αιτήσεις έκδοσης αποκλειστικής άδειας αναζήτησης κοιτασμάτων υγρών ή αέριων υδρογονανθράκων, αποκαλούμενων «Permis de Cévennes», «Permis d'Alès» και «Permis de Navacelles»)

(Κείμενο που παρουσιάζει ενδιαφέρον για τον ΕΟΧ)

(2008/C 309/10)

Με την αίτηση της 6ης Δεκεμβρίου 2007, όπως συμπληρώθηκε στις 13 Ιουνίου 2008, η εταιρεία Cevennes Petroleum Development Ltd, με έδρα στο Wembley Point, 1 Harrow Road, Wembley, Middlesex, HA9 6DE, Ηνωμένο Βασίλειο, ζήτησε πενταετή αποκλειστική άδεια αναζήτησης κοιτασμάτων υγρών ή αέριων υδρογονανθράκων, αποκαλούμενη «Permis des Cévennes», σε έκταση περίπου 4 323 τετραγωνικών χιλιομέτρων, η οποία καλύπτει μέρος των διοικητικών διαμερισμάτων Ardèche, Gard και Herault.

Με την αίτηση της 8ης Απριλίου 2008, η εταιρεία Schuepbach Energy LLC, με έδρα στο 2651 North Harwood, Suite 570, Dallas, TX 75201, Ηνωμένες Πολιτείες της Αμερικής, ζήτησε πενταετή αποκλειστική άδεια αναζήτησης κοιτασμάτων υγρών ή αέριων υδρογονανθράκων, αποκαλούμενη «Permis d'Alès», σε έκταση περίπου 9 810 τετραγωνικών χιλιομέτρων, η οποία καλύπτει μέρος των διοικητικών διαμερισμάτων Ardèche, Aveyron, Drome, Gard, Herault, Lozère και Vaucluse. Η αίτηση αφορά επιφάνεια επικαλυπτόμενη εν μέρει με την αντίστοιχη της αίτησης για την «Permis des Cévennes».

Με την αίτηση της 15ης Μαΐου 2008, οι εταιρείες Egdon Resources (New Ventures) Ltd, με έδρα στο Suite 2, 90-96 High Street, Odiham, Hamphshire, RG29 1LP (Ηνωμένο Βασίλειο), Eagle Energy Limited, με έδρα στο 21 Beresford Avenue, East Twickenham, TW1 2PY (Ηνωμένο Βασίλειο) και YCI Resources Ltd, με έδρα στο Blackstable House, Sheepscombe, Stroud, GL6 3UW (Ηνωμένο Βασίλειο), ζήτησαν πενταετή αποκλειστική άδεια αναζήτησης κοιτασμάτων υγρών ή αέριων υδρογονανθράκων, αποκαλούμενη «Permis de Navacelles», σε έκταση περίπου 576 τετραγωνικών χιλιομέτρων, η οποία καλύπτει μέρος των διοικητικών διαμερισμάτων Ardèche και Gard. Η αίτηση αφορά επιφάνεια περιλαμβανόμενη στις αντίστοιχες των ανωτέρω αιτήσεων.

Η έκταση για την οποία ζητούνται όλες οι ανωτέρω άδειες οριοθετείται από τα τόξα των μεσημβρινών και των παραλλήλων που τέμνονται στα σημεία, των οποίων οι γεωγραφικές συντεταγμένες εμφαίνονται στον πίνακα που ακολουθεί σε γεωγραφικό μήκος και γεωγραφικό πλάτος, ενώ ως βάση λαμβάνεται ο μεσημβρινός που διέρχεται από το Παρίσι.

Σημεία Ανατολικό γεωγραφικό μήκος Βόρειο γεωγραφικό πλάτος A 2,90 gr Α 49,80 gr Β B 2,90 gr Α 49,50 gr Β C 2,80 gr Α 49,50 gr Β D 2,80 gr Α 49,40 gr Β E 2,70 gr Α 49,40 gr Β F 2,70 gr Α 49,30 gr Β G 2,60 gr Α 49,30 gr Β H 2,60 gr Α 49,20 gr Β I 2,50 gr Α 49,20 gr Β J 2,50 gr Α 49,10 gr Β K 2,40 gr Α 49,10 gr Β L 2,40 gr Α 48,80 gr Β M 2,30 gr Α 48,80 gr Β N 2,30 gr Α 48,70 gr Β O 2,20 gr Α 48,70 gr Β P 2,20 gr Α 48,60 gr Β Q 2,10 gr Α 48,60 gr Β R 2,10 gr Α 48,50 gr Β S 1,60 gr Α 48,50 gr Β T 1,60 gr Α 48,30 gr Β U 1,40 gr Α 48,30 gr Β V 1,40 gr Α 48,40 gr Β W 1,20 gr Α 48,40 gr Β X 1,20 gr Α 48,60 gr Β Y 0,90 gr Α 48,60 gr Β Z 0,90 gr Α 48,70 gr Β AA 0,80 gr Α 48,70 gr Β AB 0,80 gr Α 48,80 gr Β AC 0,70 gr Α 48,80 gr Β AD 0,70 gr Α 49,00 gr Β AE 0,80 gr Α 49,00 gr Β AF 0,80 gr Α 49,40 gr Β AG 1,40 gr Α 49,40 gr Β AH 1,40 gr Α 49,10 gr Β AI 1,20 gr Α 49,10 gr Β AJ 1,20 gr Α 48,90 gr Β AK 1,70 gr Α 48,90 gr Β AL 1,70 gr Α 49,10 gr Β AM 1,80 gr Α 49,10 gr Β AN 1,80 gr Α 49,20 gr Β AO 1,90 gr Α 49,20 gr Β AP 1,90 gr Α 49,40 gr Β AQ 2,00 gr Α 49,40 gr Β AR 2,00 gr Α 49,50 gr Β AS 2,10 gr Α 49,50 gr Β AT 2,10 gr Α 49,60 gr Β AU 2,30 gr Α 49,60 gr Β AV 2,30 gr Α 49,70 gr Β AW 2,50 gr Α 49,70 gr Β AX 2,50 gr Α 49,80 gr Β

Υποβολή των αιτήσεων και κριτήρια για την εκχώρηση των δικαιωμάτων

Οι υποβάλλοντες την αρχική αίτηση και τις ανταγωνιστικές αιτήσεις πρέπει να αποδείξουν ότι πληρούν τις προϋποθέσεις για τη χορήγηση των δικαιωμάτων που ορίζονται στα άρθρα 4 και 5 του διατάγματος αριθ. 2006-648 της 2ας Ιουνίου 2006 περί εξορυκτικών δικαιωμάτων και δικαιωμάτων υπόγειας αποθήκευσης (Επίσημη Εφημερίδα της Γαλλικής Δημοκρατίας της 3ης Ιουνίου 2006).

Οι ενδιαφερόμενες εταιρείες μπορούν να υποβάλουν ανταγωνιστικές αιτήσεις εντός προθεσμίας ενενήντα ημερών από την ημερομηνία δημοσίευσης της παρούσας γνωστοποίησης, σύμφωνα με τη διαδικασία που περιγράφεται συνοπτικά στην «Ανακοίνωση σχετικά με την απόκτηση δικαιωμάτων εκμετάλλευσης υδρογονανθράκων στη Γαλλία», η οποία δημοσιεύθηκε στην Επίσημη Εφημερίδα των Ευρωπαϊκών Κοινοτήτων C 374 της 30ής Δεκεμβρίου 1994, σ. 11 και καθορίστηκε με το διάταγμα αριθ. 2006-648 περί εξορυκτικών δικαιωμάτων και δικαιωμάτων υπόγειας αποθήκευσης. Οι ανταγωνιστικές αιτήσεις πρέπει να απευθύνονται στον αρμόδιο για τα ορυχεία υπουργό, στην κατωτέρω διεύθυνση.

Οι αποφάσεις σχετικά με την αρχική αίτηση και τις ανταγωνιστικές αιτήσεις λαμβάνονται με τα κριτήρια εκχώρησης δικαιωμάτων εκμετάλλευσης που ορίζονται στο άρθρο 6 του εν λόγω διατάγματος και πρέπει να έχουν ληφθεί το αργότερο στις 8 Απριλίου 2010.

Προϋποθέσεις και απαιτήσεις σχετικά με την άσκηση και την παύση της δραστηριότητας

Οι αιτούμενοι καλούνται να ανατρέξουν στα άρθρα 79 και 79.1 του μεταλλευτικού κώδικα και στο διάταγμα αριθ. 2006-649 της 2ας Ιουνίου 2006 περί εξορυκτικών δραστηριοτήτων, εργασιών υπόγειας αποθήκευσης και επιτήρησης ορυχείων και υπογείων αποθηκών (Επίσημη Εφημερίδα της Γαλλικής Δημοκρατίας της 3ης Ιουνίου 2006).

Για περισσότερες πληροφορίες, οι ενδιαφερόμενοι μπορούν να απευθύνονται στην ακόλουθη διεύθυνση: Ministère de l'écologie, de l'énergie, du développement durable et de l'aménagement du territoire (direction générale de l'énergie et climat, direction de l'énergie, Sous-direction de la Sécurité d'Approvisionnement et des Nouveaux Produits Energétiques, bureau exploration production des hydrocarbures), 41, boulevard Vincent Auriol, F-75703 Paris Cedex 13 [τηλ. (33) 153 94 14 81, φαξ: (33) 153 94 14 40].

Οι κανονιστικές και νομοθετικές διατάξεις που αναφέρονται ανωτέρω διατίθενται στο δικτυακό τόπο:

http://www.legifrance.gouv.fr

(1) ΕΕ L 164 της 30.6.1994, σ. 3.